**अशोक सिंहल** (१९२६ - २०१५) हिन्दू संगठन विश्व हिन्दू परिषद के २० वर्षों तक अंतर्राष्ट्रीय अध्यक्ष थे। दिसंबर २०११  में बिगड़ते स्वास्थ्य के कारण उन्हें अपना स्थान छोड़ना पड़ा और प्रवीण तोगड़िया ने उनका स्थान लिया। आज वि॰हि॰प॰ की जो वैश्विक ख्याति है, उसमें अशोक सिंहल का योगदान सर्वाधिक है। 
अशोक सिंहल परिषद के काम के विस्तार के लिए विदेश प्रवास पर भी जाते रहे। वे आजीवन अविवाहित रहे।

जीवन परिचय
----------

अशोक सिंहल का जन्म 15 सितम्बर 1926 को आगरा में हुआ था। उनके पिता एक सरकारी दफ्तर में कार्यरत थे। १९४२ में वे राष्ट्रीय स्वयंसेवक संघ से जुड़े।उन्होने १९५० में बनारस हिंदू विश्वविद्यालय इंस्टीट्यूट ऑफ टेक्नोलॉजी (अब, आई आई टी) से धातुकर्म में इंजीनियरिंग पूरी की। इसके पश्चात इंजीनियर की नौकरी करने के बजाये उन्होंने समाज सेवा का मार्ग चुना और आगे चलकर आरएसएस के पूर्णकालिक प्रचारक बन गये। उन्होंने उत्तर प्रदेश और आस-पास की जगहों पर आरएसएस के लिये लंबे समय के लिये काम किया और फिर दिल्ली-हरियाणा में प्रांत प्रचारक बने।

1975 से 1977 तक देश में आपातकाल और संघ पर प्रतिबन्ध रहा। इस दौरान अशोक सिंहल इंदिरा गांधी की तानाशाही के विरुद्ध हुए संघर्ष में लोगों को जुटाते रहे। आपातकाल के बाद वे दिल्ली के प्रान्त प्रचारक बनाये गये। 1981 में डा. कर्ण सिंह के नेतृत्व में दिल्ली में एक विराट हिन्दू सम्मेलन हुआ; पर उसके पीछे शक्ति अशोक सिंहल और संघ की थी। उसके बाद अशोक सिंहल को विश्व हिन्दू परिषद् के काम में लगा दिया गया।

इसके बाद परिषद के काम में धर्म जागरण, सेवा, संस्कृत, परावर्तन, गोरक्षा आदि अनेक नये आयाम जुड़े। इनमें सबसे महत्त्वपूर्ण है श्रीराम जन्मभूमि मंदिर आन्दोलन, जिससे परिषद का काम गाँव-गाँव तक पहुँच गया। इसने देश की सामाजिक और राजनीतिक दिशा बदल दी। 

### राम जन्मभूमि आन्दोलन

1984 में दिल्ली के विज्ञान भवन में एक धर्म संसद का आयोजन किया गया। सिंहल इस के मुख्य संचालक थे। यहीं पर राम जन्मभूमि आंदोलन की रणनीति तय की गई। यहीं से सिंहल ने पूरी योजना के साथ कारसेवकों को अपने साथ जोड़ना शुरू किया। उन्होने देश भर से 50 हजार कारसेवक जुटाये। सभी कारसेवकों ने राम जन्म भूमि पर राम मंदिर स्थापना करने की कसम देश की प्रमुख नदियों के किनारे खायी। 1992 में विवादित ढाँचा तोड़ने वाले कारसेवकों का नेतृत्व सिंहल ने ही किया था।

सन्दर्भ
-------

1. ↑  "One dies in police firing in Hubli". *The Hindu*. 15 Sep 2001. मूल से 25 नवंबर 2005 को पुरालेखित. अभिगमन तिथि 15 नवंबर 2015.
2. ↑  "Veteran VHP leader Ashok Singhal replaced as VHP Int.president". Kochi: Indian Express. Press Trust of India. 20 December 2011. मूल से 29 सितंबर 2013 को पुरालेखित. अभिगमन तिथि 2012-03-26.
3. ↑  "Change in VHP sweet for Sangh". Kolkata: The Telegraph. 20 December 2011. मूल से 24 सितंबर 2015 को पुरालेखित. अभिगमन तिथि 2012-03-26. `|firstlast=` missing `|lastlast=` in first (मदद)
4. ↑  "विश्व हिंदू परिषद के नेता अशोक सिंहल". मूल से 24 दिसंबर 2016 को पुरालेखित. अभिगमन तिथि 24 दिसंबर 2016.

बाहरी कड़ियाँ
-------------

* अशोक सिंहल फाउण्डेशन का जालघर Archived 2022-10-24 at the Wayback Machine

| * दे
* वा
* सं
संघ परिवार |
| --- |
| संगठन | राष्ट्रीय स्वयंसेवक संघ ·  भारतीय जनसंघ ·  विश्व हिंदू परिषद ·  भारतीय जनता पार्टी ·  बजरंग दल ·  राष्ट्र सेविका समिति ·  दुर्गा वाहिनी  ·  अखिल भारतीय विद्यार्थी परिषद ·  राष्ट्रीय सिख संगत ·  भारतीय मजदूर संघ ·  स्वदेशी जागरण मंच ·  सेवा भारती ·  विद्या भारती ·  संस्कार भारती ·  विज्ञान भारती ·  भारतीय किसान संघ ·  भारतीय वनवासी कल्याण आश्रम ·  अखिल भारतीय साहित्य परिषद |
| प्रमुख व्यक्तित्व | केशव बलिराम हेडगवार ·  माधव सदाशिव गोलवलकर ·  श्यामा प्रसाद मुखर्जी ·  दीनदयाल उपाध्याय ·  मधुकर दत्तात्रेय देवरस ·  अटल बिहारी वाजपेयी ·  लालकृष्ण आडवाणी ·  राजेन्द्र सिंह (रज्जू भैया) ·  अशोक सिंहल ·  के एस सुदर्शन ·  हो॰ वे॰ शेषाद्री  ·  नरेंद्र मोदी  ·  लज्जाराम तोमर  ·  कृष्णचंद्र गांधी  ·  नानाजी देशमुख  ·  ब्रह्मदेव शर्मा (भाई जी)  ·  आर.एस.एस. के सरसंघचालक |
| दर्शन | हिंदुत्व ·  राम जन्मभूमि ·  अखंड भारत ·  समान नागरिक संहिता |
| पत्र-पत्रिकाएँ | पाञ्चजन्य  ·  देवपुत्र (बाल पत्रिका)  ·  आर्गनाइजर  ·  विद्या भारती प्रदीपिका |